Sag anlagt den 18. marts 2024 – Piql mod Kommissionen
(Sag T-158/24)
Processprog: engelsk
Parter
Sagsøger: Piql AS (Drammen, Norge) (ved advokat L. Garnes)
Sagsøgt: Europa-Kommissionen
Sagsøgerens påstande
Afgørelse C(2024) 414 final af 17. januar 2024 vedtaget af Europa-Kommissionen annulleres 1 .
Europa-Kommissionen tilpligtes at betale sagsomkostningerne.
Søgsmålsgrunde og væsentligste argumenter
Til støtte for søgsmålet har sagsøgeren fremsat et enkelt anbringende, hvormed følgende gøres gældende:
Kommissionens ovennævnte afgørelse forpligter sagsøgeren, som er adressat for den, til at tilbagebetale et nærmere fastsat beløb, idet Kommissionens afgørelse konkluderer, at bestemte udgifter, der blev krævet for et EU-støttet projekt, ikke var støtteberettigede. Sagsøgeren har imidlertid gjort gældende, at Europa-Kommissionen foretog en fejlagtig fortolkning og anvendelse af projektets tilskudsaftale, da den konkluderede, at visse udgifter ikke var støtteberettigede. Sagsøgeren har således anført, at de omtvistede udgifter var støtteberettigede, og at den anfægtede afgørelse fra Kommissionen derfor skal annulleres, således at Kommissionen kan vedtage en ny afgørelse baseret på de rigtige støtteberettigede udgifter, som er fastsat i den pågældende tilskudsaftale.
____________
1     Kommissionens afgørelse af 17.1.2024 vedrørende inddrivelsen af 245 161.28 (to hundrede og femogfyrre tusinde, et hundrede og enogtres EUR og otteogtyve cent) med tillæg af renter hos PIQL AS.